b'\n_START_ARTICLE_\nMaria Nilsdotter i \xc3\x96lmeskog\n_START_PARAGRAPH_\nMaria Nilsdotter i \xc3\x96lmeskog var en bondekone i V\xc3\xa4se h\xc3\xa4rad i Karlstads l\xc3\xa4n, som fikk en medborgermedalje for at hun under urolighetene etter Prins Karl Augusts d\xc3\xb8d sommeren 1810 forhindret et oppr\xc3\xb8r._NEWLINE_Ved Karl Augusts d\xc3\xb8d sirkulerte rykter om at han hadde blitt forgiftet. En anonym proklamasjon oppfordret da menn til samling for \xc3\xa5 marsjere til Stockholm for \xc3\xa5 beskytte kongen, som ble sagt \xc3\xa5 v\xc3\xa6re i fare. F\xc3\xb8rti mann hadde lest og var klar til \xc3\xa5 f\xc3\xb8lge proklamasjonen. Da man fors\xc3\xb8kte \xc3\xa5 verve Maria Nilsdotters tre s\xc3\xb8nner og tjenestemenn, krevde hun \xc3\xa5 f\xc3\xa5 vite hvem som hadde utstedt proklamasjonen. Da hun fikk vite at den var anonym forb\xc3\xb8d hun s\xc3\xb8nnene \xc3\xa5 bli med og holdt en tale til de forsamlede mennene, som f\xc3\xb8rte til at hele flokken ble oppl\xc3\xb8st og avverget hva som kunne ha blitt et oppr\xc3\xb8r._NEWLINE_Den 8. oktober 1810 ble hun tildelt en kjede med medalje av gull og et forgylt s\xc3\xb8lvbeger med p\xc3\xa5skriften \xc2\xabAf konung Carl XIII till Hustru Maria Nilsdotter i \xc3\x96lmeskog, f\xc3\xb6r medborgerlig dygd\xc2\xbb.'